tartuNLP/wikipedia-smugri-20251201 huggingface dataset:
Piiblikeel

Piiblikeel on kristlikus pühakirjas Piiblis kasutatav keel, mis kristliku kultuuriruumi keeltes moodustab tavaliselt omaette keelekihi ja traditsiooni, mis on oluline nii üld- ja kirjakeele kujunemise seisukohalt kui ka kultuurilooliselt. Kuna piiblikeel muutub muu kirjakeelega võrreldes aeglasemalt, peetakse piiblikeelest kõneldes üldjuhul silmas just traditsioonilistes piiblitõlgetes (näiteks inglise keeles Kuningas Jamesi versioon, lühend KJV) kasutatud keelt, mis kõnelemise hetkeks on muutunud sõnavara, grammatika, lausestuse ja kõnekujundite poolest vanapäraseks, nii et analoogne keelekasutus seostub kaasaegsel lugejal peamiselt piiblitekstiga.
Keeltes, millesse Piibel on tõlgitud, avaldab piiblitõlge sageli teiste tõlgetega võrreldes erilist mõju mitmel põhjusel. Esiteks on piiblitõlked olnud mitmetes keeltes esimese sellekeelse kirjavara hulgas. See kehtib nii noorte kirjakeelte puhul, kus keel saigi kirjakeele alles kristlike misjonäride töö tulemusena, kui ka vanemates keeltes, kus Piibel on sageli esimene suuremahuline teadlikult keelele tähelepanu pöörates tõlgitud teos, ehkki kirjalik pärimus väiksemate tekstide kujul võib olla vanem. Nii on eestikeelseid tekstikatkeid ja raamatuidki teada ka ajast enne piiblitõlgete valmimist, kuid keele arengule ei ole neil teadaolevalt olnud võrreldavat mõju. Teiseks on piiblitõlked tihti olnud suure ideoloogilise, kultuurilise ja poliitilise tähendusega, mistõttu Piibli tõlkimise käigus langetatud valikutel on laiem tagapõhi ja keelepoliitilised tagajärjed. Piiblikeeles tehtavate uuendustega võib juurduda uus kirjaviis (eesti keele puhul on selle näiteks Eduard Ahrensi keeleuuendus), võivad muutuda murrete staatus ja jõuvahekorrad ühiskonnas (nt põhjaeesti murrete võidukäik lõunaeesti keele üle). Kolmandaks toob piiblitõlge keelde sageli uusi mõisteid, mille väljendamiseks loob tõlkija uusi sõnu ja kõnekujundeid, mis võivad olla tõlkelised või algupärased (eesti keelde on piiblitõlgetest tulnud näiteks sõnad "tohuvabohu" ja "valaskala" ehk vaal).
Teiste piiblikeeltega võrreldes on eripärases seisus heebrea, vanakreeka ja ladina piiblikeel, kuna neis keeltes on Piibel kas algupärand või (ladina keele puhul) tänapäeva vaatenurgast suhteliselt varajane tekst.
Kobylin

Kobylin on linn Poolas Suur-Poola vojevoodkonnas Krotoszyni maakonnas, Kobylin valla halduskeskus. Kobylin asub Krotoszynist umbes 15 km läänes.
Asulat on ürikutes esimest korda mainitud 1289. aastal, linnaõigused sai 1303. aastal. Teise Poola jagamise tulemusel läks 1793. aastal Preisi kuningriigi võimu alla. Poola koosseisu tagasi läks linn 1919. aastal.
Anonymus (skulptuur)

Anonymuse kuju (ungari keeles "Anonymus szobor") on Miklós Ligeti skulptuur, mis valmis keiser Franz Joseph I kingitusena 1903. aastal. Kuju asub Budapesti linnapargis ehk Városligetis ning see mälestab 13. sajandi vahetuse Ungari kuninga notarit ja kroonikut "Anonymus Bele regis notariust".
Ślesin

Ślesin (saksa "Slesin", 1943–1945 "Schlüsselsee") on linn Poolas Suur-Poola vojevoodkonnas Konini maakonnas, Ślesini valla halduskeskus. Ślesin asub Koninist umbes 17 km põhjas.
Asulat on ürikutes esmamainitud 1231. aastal. Linnaõigused sai Ślesin 1358. aastal. Teise Poola jagamise tagajärjel läks linn 1793. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tulemusel läks Ślesin 1815. aastal Venemaa Keisririigiga reaalunioonis olnud Poola Kuningriigi (nn Kongressi-Poola) koosseisu. 19. sajandi lõpul ja 20. sajandi algupoolel tegeldi Ślesinis koduhanede suurkasvatuse ja -kaubandusega. 1870. aastal kaotas Ślesin linnaõigused, kuid sai need 1921. aastal tagasi.
Suurrätt

Suurrätt on naiste õlakate – ruudukujuline villane rätik serva pikkusega 150–200 cm.
Ajaloost.
Lääne-Euroopas oli suurrätt 19. sajandi algul laialdaselt kantav moerõivas ning jõudis peatselt ka Eestisse, kus oli põhiliselt kasutusel Põhja-Eestis, Lääne-Eestis ning saartel nii talurahva kui ka linnarahva seas. Suurrätt tõrjus välja tavapärased õlakatted (näiteks sõba) ning seda kanti veel 20. sajandi esimesel poolel.
Kirjeldus.
Suurrätt oli peamiselt ruuduline, harvem ühevärviline, ääretriipudega. Varem olid suurrätid tumedat värvi (hall, must, sinine), hiljem heledad (helehall, beež, pruun, valge), äärtes 3–4 cm pikkused narmad. Rätti kanti kolmnurkseks kokkumurtuna ümber õlgade, halvema ilmaga ka üle pea. Mõnikord, eriti sõidu ajal, seoti räti nurgad selja taha sõlme.
Miejska Górka

Miejska Górka (saksa "Görchen") on linn Poolas Suur-Poola vojevoodkonnas Rawiczi maakonnas, Miejska Górka valla halduskeskus. Miejska Górka asub Rawiczist umbes 8 km idakirdes.
Küla oli olemas juba 12. sajandil. Linnana on Miejska Górkat ürikutes mainitud 1422. aastal. 16. sajandil oli Miejska Górka üks luterluse keskusi Suur-Poolas. Teise Poola jagamise tulemusel läks 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Miejska Górka Poola koosseisu tagasi.
Anonymus Bele regis notarius

Anonymus Bele regis notarius (eesti keeles kui 'Anonüümne Bela kuninglik notar') või Magister P. oli Ungari kuninga, arvatavasti Béla III, notar ja kroonik. Ta oli aktiivne 12. sajandi lõpus ja 13. sajandi alguses. Temast on teada üsna vähe, siiski teatakse, et tema latiniseeritud nimi algas P-tähega, sest ta nimetas ennast samuti nimega P. dictus magister.
Anonymus on kuulus oma teose "Gesta Hungarorum" ("Ungarlaste saavutused") järgi, mis on kirjutatud keskaegses ladina keeles umbes aastal 1200. Antud teos annab kõige üksikasjalikuma ülevaate ungarlaste saabumisest (ungari keeles "honfoglalás") Kesk-Doonau madalikule. Enamikku tema katseid selgitada Ungari kohanimede päritolu ei toeta tänapäevane etümoloogia.
Łobżenica

Łobżenica (saksa "Lobsens") on linn Poolas Suur-Poola vojevoodkonnas Piła maakonnas, Łobżenica valla halduskeskus. Łobżenica asub Piłast umbes 37 km idakirdes.
Asula oli olemas juba 13. sajandil, linnaõigused sai 1314. aastal. 17. ja 18. sajandil sai linn sõdade ja tulekahjude tagajärjel rängalt kannatada. Esimese Poola jagamise tulemusel läks linn 1772. aastal Preisi kuningriigi võimu alla. Tagasi Poola piires alates 1920. aastast.
Pyzdry

Pyzdry (saksa "Peisern") on linn Poolas Suur-Poola vojevoodkonnas Września maakonnas, Pyzdry valla halduskeskus. Linn asub Warta jõe ääres. Pyzdry asub Poznańist umbes 58 km idakagus.
Pyzdry sai linnaõigused enne 1257. aastat. 1870. aastal kaotas Pyzdry linnaõigused, kuid sai need 1919. aastal tagasi.
Nekla

Nekla on linn Poolas Suur-Poola vojevoodkonnas Września maakonnas, Nekla valla halduskeskus. Nekla asub Poznańi kesklinnast umbes 33 km idas.
Nekla sai linnaõigused 1727. aastal, kuid kaotas need 1793. aastal. 1. jaanuaril 2000 sai Nekla linnaõigused tagasi.
Adrián San Miguel del Castillo

Adrián San Miguel del Castillo (sündinud 3. jaanuaril 1987 Sevilla) on Hispaania jalgpallur, kes mängib väravavahina Premier League'i klubis Liverpool.
Ta alustas klubikarjääri Hispaania klubis Real Betis, mille noortesüsteemiga liitus ta 1998. aastal. Real Betise põhimeeskonnas debüteeris ta Hispaania kõrgliigas 2012. aastal. Enne seda mängis ta klubi reservmeeskonna ja kolmanda meeskonnaga Hispaania madalamates liigades.
2013. aasta juunis liitus ta Inglismaa kõrgliiga klubiga West Ham United, kus mängis kokku kuus hooaega.
2019. aasta augustis suundus ta Liverpooli. Liverpooli meeskonnas tegi ta debüüdi 9. augustil 2019 mängus Norwich City vastu, sekkudes mängu esimesel poolajal vigastada saand Alissoni asemele.
Rakoniewice

Rakoniewice (saksa "Rakwitz") on linn Poolas Suur-Poola vojevoodkonnas Grodzisk Wielkopolski maakonnas, Rakoniewice valla halduskeskus. Rakoniewice asub Poznańist umbes 52 km edelas.
Küla on ürikutes esimest korda mainitud 1252. aastal, linnaõigused sai Rakoniewice 1662. aastal.
Gołańcz

Gołańcz (saksa "Gollantsch") on linn Poolas Suur-Poola vojevoodkonnas Wągrowieci maakonnas, Gołańczi valla halduskeskus. Gołańcz asub Wągrowiecist umbes 17 km põhjakirdes.
Gołańczit on ürikutes esimest korda mainitud 1222. aastal. Linnaõigused sai Gołańcz 1361. ja 1399. aasta vahel.
Okonek

Okonek (saksa "Ratzebuhr in Pommern") on linn Poolas Suur-Poola vojevoodkonnas Złotówi maakonnas, Okoneki valla halduskeskus. Okonek asub Gwda jõe ääres, Złotówist umbes 23 km põhjaloodes.
Asulat on ürikutes esimest korda mainitud 1546. aastal. Linnaõigused sai Okonek 1754. aastal. Kuni 1945. aastani oli Saksamaa koosseisus.
Tuliszków

Tuliszków (saksa keeles "Tuliszkow", 1943–1945 "Tulischau") on linn Poolas Suur-Poola vojevoodkonnas Tureki maakonnas, Tuliszkówi valla halduskeskus. Tuliszków asub Koninist umbes 17 km lõunas.
Tuliszków sai linnaõigused enne 1458. aastat. Teise Poola jagamise tagajärjel läks linn 1793. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tulemusel läks Tuliszków 1815. aastal Venemaa Keisririigiga reaalunioonis olnud Poola Kuningriigi (nn. Kongressi-Poola) koosseisu. 1870. aastal kaotas Tuliszków linnaõigused, kuid sai need 1919. aastal tagasi.
Miłosław

Miłosław (saksa "Liebenstädt") on linn Poolas Suur-Poola vojevoodkonnas Września maakonnas, Miłosławi valla halduskeskus.
Asulat on ürikutes esimest korda mainitud 1314. aastal. Linnaõigused sai 1397. aastal. Teist korda sai linnaõigused Magdeburgi õiguse alusel 1539. aastal. 1599. aastal hävis tulekahjus suur osa linnast.
Tsafiki keel

Tsafiki keel ehk kolorado keel on barbakoa keelkonda kuuluv keel, mida räägivad tsafikid Ecuadoris.
2000. aastal loendati 2300 tsafiki keele kõnelejat.
Tsafiki keeles on 10 vokaalfoneemi ja 16 konsonantfoneemi.
Milda Lauberte

Milda Lauberte (7. oktoober 1918 Ratnieki – 19. oktoober 2009 Lēdurga) oli läti maletaja.
Lauberte lõpetas 1951. aastal Riia Meditsiiniinstituudi. Ta töötas arstina ja meditsiinikirjanduse toimetajana kirjastuses. 
Males jõudis ta 1930. aastate teisel poolel maailma paremikku. 1937. aastal Stockholmis jagas ta koos Sonja Grafiga maailmameistrivõistlustel Vera Menchiku ja Clarice Benini järel 3.–4. kohta. 1939. aastal sai ta Buenos Aireses paralleelselt maleolümpiaga toimunud naiste MM-turniiril 6. koha, seejuures viigistas ülekaalukalt naiste maailmameistriks tulnud Menchikuga (kes tegigi vaid kaks viiki, ülejäänud partiid võitis). 
Lauberte oli 13-kordne Läti naiste malemeister (esimest korda võitis 1937. aastal, viimati 1960. aastal). Aastavahetusel 1948/1949 mängis ta NSV Liidu naiste meistrivõistluste finaalturniiril, kus sai 12. koha. 1954. aastal pääses Lauberte veel kord NSV Liidu meistrivõistluste finaalturniirile, kuid saadud 7.–8. koha jagamine sulges tema tee maletippu.
Ta oli abielus maletaja Lūcijs Endzelīnsiga.
Ljudmõla Rudenko

Ljudmõla Volodõmõrivna Rudenko (ukraina keeles Людмила Володимирівна Руденко; 27. juuli 1904 Lubnõ, Poltava kubermang – 28. veebruar 1986 Leningrad) oli ukraina päritolu Nõukogude Liidu maletaja, maailmameister (1950–1953), naiste suurmeister (1976).
Rudenko osales 1946. aastal NSV Liidu ja Suurbritannia vahelises male raadiomatšis. Aastavahetusel 1949/1950 mängis ta naiste maailmameistrivõistluste turniiril uue maailmameistri selgitamiseks. 16 osavõtjaga turniiri võitiski Rudenko, edestades teiseks jäänud NSV Liidu 1949. aasta meistrit Olga Rubtsovat. 1953. aastal kaotas ta MM-tiitlimatšis pretendentide turniiri võitnud Jelizaveta Bõkovale. 1955. aastal toimunud pretendentide turniirist (võitis Olga Rubtsova) Rudenko osa ei võtnud. Rubtsova sai võiduga õiguse MM-tiitlimatšile, kuid ootamatult otsustas FIDE teisiti – korraldada MM-tiitlimatši asemel 1956. aastal matšturniir maailma kolme tugevaima maletaja vahel (Bõkova, Rudenko ja Rubtsova). Selline turniir toimuski, kuid Rudenko jäi seal kolmandaks.
Ta sai FIDE-lt 1950. aastal naiste rahvusvahelise meistri ja rahvusvahelise meistri ning 1976. aastal naiste suurmeistri nimetuse.
Portimonense S.C.

Portimonense Sporting Clube on Portugali spordiklubi, mis on eelkõige tuntud oma jalgpallimeeskonna poolest. Klubi tegutseb Algarve regioonis Portimãos.
Klubi on asutatud 14. augustil 1914.
Portimonense jalgpallimeeskond mängib riigi kõrgliigas Primeira Liga. Portimonense ei Portugali jalgpallis suuri tiitleid võitnud. Aastatel 1979–1990 püsiti 11 hooaega järjest Portugali kõrgliigas. Hooajal 1984–85 saadi liigas klubi ajaloo parim koht, kui jäädi viiendaks. Järgmisel hooajal osaleti UEFA karika esimeses ringis, kus kaotati Serbia klubile FK Partizan kahe mängu kokkuvõttes 1:4. Aastatel 1983, 1987 ja 1988 jõuti Portugali karikavõistlustel poolfinaali.
Hooajal 2010–11 mängiti esimest korda pärast 20 aastat taas kõrgliigas, kuid liigasse püsima ei jäädud. 2016–17 võideti Portugali esiliiga ja tõusti tagasi kõrgliigasse. Enne seda mängiti kõrgliigas hooajal 2010–11.
Klubi kodustaadion on Estádio Municipal de Portimão, mis mahutab 9544 pealtvaatajat.
Krajenka

Krajenka (saksa "Krojanke") on linn Poolas Suur-Poola vojevoodkonnas Złotówi maakonnas, Krajenka valla halduskeskus. Krajenka asub Złotówist umbes 8 km lõunaedelas.
Ürikutes on Krajenkat esimest korda mainitud 1286. aastal. Poola võimu alla läks 1343. aastal. Linnaõigused sai 1420. aastal. Esimese Poola jagamise tulemusel läks Krajenka 1772. aastal Preisi kuningriigi võimu alla. Uuesti Poola koosseisu läks linn 1945. aastal.
Sompolno

Sompolno (saksa 1939–1943 "Deutscheck", 1943–1945 "Deutscheneck") on linn Poolas Suur-Poola vojevoodkonnas Konini maakonnas, Sompolno valla halduskeskus. Sompolno asub Koninist umbes 25 km kirdes.
Küla on ürikutes esimest korda mainitud 1242. aastal. Linnaõigused sai 1477. aastal. Teise Poola jagamise tagajärjel läks linn 1793. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tulemusel läks Sompolno 1815. aastal Venemaa Keisririigiga reaalunioonis olnud Poola Kuningriigi (nn. Kongressi-Poola) koosseisu. Sompolno kaotas 1870. aastal linnaõigused, kuid sai need 1973. aastal tagasi.
Lehmanisa

Lehmanisa on mitme seene ja taime: rahvapärane nimetus:
Skoki

Skoki (saksa "Schokken") on linn Poolas Suur-Poola vojevoodkonnas Wągrowieci maakonnas, Skoki valla halduskeskus. Skoki asub Poznańi kesklinnast umbes 33 km põhjakirdes.
Skoki sai linnaõigused 1367. aastal. 16.–17. sajandil oli Skoki böömi vendade tegevuse keskus. Esimese Poola jagamise tulemusel läks Skoki 1772. aastal Preisi kuningriigi võimu alla. Vahepeal oli linn aastatel 1807–1815 Varssavi hertsogiriigi koosseisus. Tagasi Poola koosseisu läks linn 1919. aastal.
Krobia

Krobia (saksa "Kröben") on linn Poolas Suur-Poola vojevoodkonnas Gostyńi maakonnas, Krobia valla halduskeskus. Krobia asub Lesznost umbes 28 km idakagus.
Asula oli olemas juba 11. sajandil. Linnaõigused sai Krobia enne 1290. aastat, tõenäoliselt 1286. aastal. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Krobia Poola koosseisu tagasi.
Kleczew

Kleczew (saksa keeles "Lehmstädt") on linn Poolas Suur-Poola vojevoodkonnas Konini maakonnas, Kleczewi valla halduskeskus. Kleczew asub Koninist umbes 17 km põhjas.
Kleczew sai linnaõigused 1366. aastal. Teise Poola jagamise tagajärjel läks linn 1793. aastal Preisi kuningriigi võimu alla. 1807–1815 oli linn Varssavi hertsogiriigi koosseisus. Neljanda Poola jagamise tulemusel läks Tuliszków 1815. aastal Venemaa Keisririigiga reaalunioonis olnud Poola Kuningriigi (nn. Kongressi-Poola) koosseisu. 1870. aastal kaotas Kleczew linnaõigused, kuid sai need 1919. aastal tagasi.
Szamocin

Szamocin (saksa "Samotschin", 1943–1945 "Fritzenstadt") on linn Poolas Suur-Poola vojevoodkonnas Chodzieżi maakonnas, Szamocini valla halduskeskus. Szamocin asub Chodzieżist umbes 14 km idas.
Szamocini on esimest korda mainitud 1367. aastal, linnaõigused sai 1748. aastal. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Szamocin Poola koosseisu tagasi.
Märtsipommitamine Tallinnas

Märtsipommitamine Tallinnas oli Tallinna pommitamine Nõukogude Liidu lennuväe poolt 1944. aastal Teise maailmasõja käigus.
Tallinnale oli toimunud juba mitu õhurünnakut, kuid 1944. aasta 9. ja 10. märtsi omad olid neist suurimad.
Pommitamiste tagajärjel hukkus ametlike teadete andmetel 757 inimest (586 tsiviilisikut, 50 sõjaväelast ja 121 sõjavangi), 213 said raskeid ja 446 inimest kergeid haavu. 
Hävis 1549 ja sai kannatada 3350 hoonet, mis kokku moodustas ligi 30% Eesti pealinna elamispinnast. 
Rängalt sai kannatada Harju tänav ja Estonia teatri ümbrus. Maha põles eestluse sümboli tähendust omav Estonia teatrimaja, kus just enne pommirünnaku algust oli alanud balletietendus "Kratt". Süttis Tallinna Niguliste kirik, vaekoda Raekoja platsil ja hulk teisi ehitismälestisi, hävis ka Tallinna ajalooline sünagoogi hoone Maakri tänaval. Samuti endine Töölisteater (toona Väiketeater), kannatasid linnaarhviiv, koolid, haiglad jne. 
Umbes 20 000 inimest jäi peavarjuta.
Rünnakud.
Esimene rünnak algas ootamatult õhtul kell 19.15 ja see kestis kella 21.15-ni. Kell üks öösel algas teine rünnak ja pommisadu kestis kuni poole neljani öösel. Rünnakust võttis kokku osa umbes 280 Nõukogude pommilennukit. Linnale heideti suurel hulgal süüte-, lõhke- ja fosforpomme. Lasnamäe lennuväljal paiknenud ööhävitajate Ju-88 eskadrilli üheksast lennukist oli sel ajal stardivõimelisi vaid viis. Ometi lasid Luftwaffe hävitajad kokku alla 16 pommitajat. Kokku tulistasid sel ööl linna kaitsel olnud õhutõrjeüksused ja ööhävitajate Ju-88 eskadrill alla 36–38 Nõukogude pommitajat.
Golina

Golina (saksa "Gohlen am Warthe") on linn Poolas Suur-Poola vojevoodkonnas Konini maakonnas, Golina valla halduskeskus. Golina asub Koninist umbes 11 km läänes.
Golina on asutatud 1330. aastal, linnaõigused sai 1362. aastal.
Zduny

Zduny on linn Poolas Suur-Poola vojevoodkonnas Krotoszyni maakonnas, Zduny valla halduskeskus.
Zduny sai linnaõigused 1267. aastal. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Zduny Poola koosseisu tagasi.
Peahari

Peahari ehk juuksehari on juuste sugemise hari.
Ajaloost.
Keskaegses Euroopas oli kasutusel seaharjastest valmistatud seenekujuline peahari. Selle käepidemeks oli tihedalt kokkupressitud ning pigi või kuusevaiguga läbi immutatud pikem harjaste osa, mille ümber oli mähitud nöör. 
Eestis oli sellised peaharjad laialdaselt kasutusel veel 19. sajandil.
Bruno Rodríguez Parrilla

Bruno Eduardo Rodríguez Parrilla (sündinud 22. jaanuaril 1958 Méxicos) on Kuuba diplomaat ja poliitik.
Bruno Rodríguez Parrilla on lõpetanud Havanna Ülikooli õigusteaduse erialal ja ta on töötanud samas rahvusvahelise avaliku õiguse professorina. 1991 aastal määrati ta ajalehe Juventud Rebelde peatoimetajaks. Alates 1990. aastast on ta Kuuba Kommunistliku Partei Keskkomitee liige. 1993. aasta detsembris määratsi ta Kuuba erakorraliseks ja täievoliliseks esindajaks Ühinenud Rahvaste Organisatsiooni juures. Alates 1995. aasta veebruarist kuni 2003. aasta detsembrini oli ta Kuuba alaline esindaja Ühinenud Rahvaste Organisatsiooni juures. Seejärel oli ta Kuuba välisministri asetäitja Ladina-Ameerika ja Kariibi mere regiooni ning informatsiooni ja kommunikatsiooni küsimustes. 2004. aasta detsembris määrati ta välisministri esimeseks asetäitjaks.
Alates 2. märtsist 2009 on ta Kuuba välisminister.
Tiibetikeelne Vikipeedia

Tiibetikeelne Vikipeedia (tiibeti keeles བོད་ཡིག་གི་ཝེ་ཁེ་རིག་མཛོད།, "bod yig gi we khe rig mdzod") on Vikipeedia tiibetikeelne versioon.
Tiibetikeelsele vikipeediale pandi alus 9. veebruaril 2008.
Seal on artiklit, millega see on artiklite arvult . keeleversioon.
Volapükikeelne Vikipeedia

Volapükikeelne Vikipeedia (volapüki keeles "Vükiped Volapükik") on Vikipeedia volapükikeelne versioon.
Volapükikeelne Vikipeedia loodi 2003. aasta veebruaris, aktiivne tegevus algas 2004. aasta jaanuaris.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
2007. aastal algul lõi Brasiilia lingvist Sérgio Meira arvutiprogrammi SmeiraBot, millega asus samal aastal looma massiliselt lühikesi artikleid peamiselt Prantsusmaa, Itaalia ja USA linnade kohta ning 7. septembril 2007 ületas volapükikeelne Vikipeedia 15. keeleversioonina 100 000 artikli piiri, kuigi veel juunis oli seal olnud ainult umbes 5000 artiklit. SmeiraBot lõpetas tegevuse aprillis 2008 pärast 1,15 miljoni muudatuse tegemist. Keeleversiooni suur hulk botiga loodud artikleid kutsus esile laiema arutelu arvutiprogrammide rollist Vikipeedia arendmisel ja rohkelt kriitikat lihtsalt kvantiteedile keskendumise eest. 
2022. aasta seisuga oli enamik botiartiklitest kustutatud.
Zazakeelne Vikipeedia

Zazakeelne Vikipeedia (zaza keeles "Wikipediyay Zazaki") on Vikipeedia zazakeelne versioon.
Zazakeelsele Vikipeediale pandi alus 2006. aastal.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
Puštukeelne Vikipeedia

Puštukeelne (puštu keeles "ويکيپېډيا") on Vikipeedia puštukeelne versioon.
Puštukeelsele Vikipeediale pandi alus 2003. aastal.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
Ilokokeelne Vikipeedia

Ilokokeelne Vikipeedia (iloko keeles "Wikipedia") on Vikipeedia ilokokeelne versioon.
Ilokokeelsele Vikipeediale pandi alus 2005. aastal.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
Odolanów

Odolanów (saksa "Adelnau") on linn Poolas Suur-Poola vojevoodkonnas Ostrów Wielkopolski maakonnas, Odolanówi valla halduskeskus. Odolanów asub Ostrów Wielkopolskist umbes 13 km edelas.
Asula oli olemas juba 12. sajandil. Odolanów sai Magdeburgi linnaõigused 1373. aastal.
Karrueche Tran

Karrueche Tran (sündinud 17. mail 1988 Los Angeleses) on Ameerika Ühendriikide näitleja ja fotomodell.
Lapsepõlv.
Karrueche oli kahelapselise pere vanem laps ja kasvas üles mitmekultuurilises perekonnas. Tema isa on mustanahaline; tema ema on vietnamlane.
Karjäär.
Tran alustas karjääri fotomodellina. Kunagi Chris Browni tüdruksõbrana tuntud olnud Karrueche on saanud menukaks näitlejaks ja teinud filmides nii mõnegi kiitust pälvinud osatäitmise. Tema tuntumad rollid on teleseriaalides "The Bay" ja "Vanity". Trani läbimurre toimus 2017. aastal peaosaga filmis "Claws". Praegu töötab ta telekanalis Turner Network Television.
Tunnustus.
Karrueche Tran võitis Emmy auhinna oma digiseriaali "Bay" eest.
Isiklikku.
Karrueche Tran armastab teatrit ja muusikat.
Huvitavaid fakte.
Tüli Soulja Boy ja Chris Browni vahel sai alguse pärast seda, kui Soulja Boy väitis, et Brown ähvardas teda, kuna ta laikis Instagramis Browni ekssõbratari Karrueche Trani pilti. Seejärel kutsus Brown räppari välja ja pakkus talle tüli lahendamiseks poksimatši.
Czempiń

Czempiń (saksa "Tschempin", 1940–1945 "Karlshausen") on linn Poolas Suur-Poola vojevoodkonnas Kościani maakonnas, Czempińi valla halduskeskus. Czempiń asub Kościanist umbes 11 km kirdes.
Czempiń sai linnaõigused 1399. aastal.
Wyrzysk

Wyrzysk (saksa "Wirsitz") on linn Poolas Suur-Poola vojevoodkonnas Piła maakonnas, Wyrzyski valla halduskeskus. Wyrzysk asub Piłast umbes 36 km idas ja Nakło nad Noteciąst ligi 20 km läänes.
Wyrzyskit on ürikutes esimest korda mainitud 1326. aastal, linnaõigused sai 1565. aastal. Esimese Poola jagamise tulemusel läks linn 1772. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Wyrzysk Poola koosseisu tagasi.
Stęszew

Stęszew (saksa "Stenschewo", 1939–1945 "Seenbrück") on linn Poolas Suur-Poola vojevoodkonnas Poznańi maakonnas, Stęszewi valla halduskeskus. Stęszew asub Poznańi kesklinnast umbes 20 km edelas.
Stęszewit on ürikutes esimest korda mainitud 1298. aastal, linnaõigused sai 1370. aastal.
Śmigiel

Śmigiel (saksa "Schmiegel") on linn Poolas Suur-Poola vojevoodkonnas Kościani maakonnas, Śmigieli valla halduskeskus. Śmigiel asub Lesznost umbes 20 km põhjas ja Poznańist ligikaudu 52 km edelas.
Śmigiel sai linnaõigused 1415. aastal. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1886–1932 oli Śmigiel maakonnakeskus. 1919. aastal läks Śmigiel Poola koosseisu tagasi.
Põldpisikas

Põldpisikas ("Centunculus minimus") on nurmenukuliste sugukonda kuuluv rohttaim, pisika perekonna ainuke liik Eestis. Perekonda kuulub maailmas sõltuvalt liigimahust 1–3 liiki.
Taksonoomia.
Pisika perekonna kirjeldas Carl von Linné 1753. aastal ning perekonna tüüpliik on põldpisikas. Uuemal ajal on põldpisikas loetud ka varsapõlve perekonda, sel juhul teadusliku nimega "Anagallis minima" või ka metsvitsa perekonda, "Lysimachia minima". Eesti botaanilises traditsioonis on põldpisikat seni käsitletud omaette perekonnas.
Kirjeldus.
Pisikas on tavaliselt 2–4 cm (harva kuni 7 cm) kõrgune paljas rohttaim. Munajad lehed on 3–5 mm pikad ja varrel paiknevad vahelduvalt. Õied on neljatised (harva viietised), üksikult lehtede kaenlas, 2-2,5 mm pikkused. Kupar sisaldab rohkesti pisikesi tumepruune seemneid. Taim meenutab väliskujult kõige enam pisikest liivkanni või rannikat.
Levik maailmas ja Eestis.
Maailmas levinud Euroopas ja Ameerikas. Eestis oma levila kirdepiiril, haruldane. Kasvab savikatel või niisketel liivastel kasvukohtadel, näiteks põlluservadel, kraavikallastel ja jäätmaadel. 
Esimesed tõendatud leiuandmed Eestist pärinevad 19. sajandi keskpaigast Tartu ümbrusest. Võib arvata, et üheaastase, avatud kasvukohti tahtva taime leiukohad pole kauakestvad, ent Vormsil Hullo lähedalt põldudelt on teda leitud 1930. ja 1990. aastatel. Ilmselt on leiukohti Eestis rohkem, kui seni teada, sest taim jääb väiksuse tõttu kergesti tähelepanuta. Eesti taimede uue levikuatlase andmetel leitud viimati 2017. aastal Hiiumaalt Tilga karjäärist.
Sieraków

Sieraków (saksa keeles "Zirke") on linn Poolas Suur-Poola vojevoodkonnas Międzychódi maakonnas, Sierakówi valla halduskeskus. Sieraków asub Warta jõe ääres, Międzychódist 14,5 km idakirdes ja Poznańist umbes 64 km lääneloodes.
Asulat on esmamainitud 13. sajandi keskel. Sieraków sai linnaõigused enne 1388. aastat. Teise Poola jagamise tulemusel läks Sieraków 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks linn Poola koosseisu tagasi.
Jennie Pegouskie

Jennie Pegouskie (sündinud 14. augustil 1988 Seattle'is) on Tai päritolu Ameerika Ühendriikide tantsija ja modell, kes on eelkõige tuntud 2017. aasta muusikavideost "Shape of You".
Pegouskie on lõpetanud keskkooli Lakewoodis ja 2010. aastal Washingtoni Ülikooli turundusspetsialistina.
Isesõitev auto

Isejuhtivate autode esimesed eksperimendid algasid 1925. aastal. Esimesed lootustandvad katsed läbiti 1950. aastatel. Tänapäevaks on paljud autotootjad, näiteks Ford, Mercedes-Benz, General Motors, Toyota, Nissan, Audi, Volvo, Google, BMW, Volkswagen, valmistanud palju isejuhtiva auto prototüüpe.
Ajalugu.
1920–1930.
1925. aastal demonstreeriti tänaval esimest korda autot American Wonder, mida juhiti raadio teel. Auto sõitis läbi tiheda liikluse tipptunnil. American Wonderit juhiti taga olevast autost raadiolainete abil.
1950–1960.
1957 demonstreeriti 120 meetri pikkusel lõigul isesõitvat autot, mis sai oma informatsiooni äärekividesse ehitatud detektoritest. Auto oskas maanteel ise määrata juhtimist, kiirendamist ja aeglustumist.
1960. aastal pakuti võimalust ajakirjanikele autos sees viibida, kui auto ise sõidab. Kommertsversiooni lubati aastaks 1975.
1980–1990.
1980. aastatel ehitas Mercedes-Benz väikebussi, mis juhtis end kaamerate abil, ning suutis liikuda liikluseta teedel 63 km/h.
Esimene maastikul isesõitev auto katsetati 1987, see läbis 610 meetrit ning keskmiseks kiiruseks oli 3,1 km/h.
2000–2010.
Märtsis 2004 DARPA (the Defense Advanced Research Projects Agency) pakkus auhinnaks 1 miljon dollarit, kui suudetakse läbida 241-kilomeetrine rada Mojave kõrbes. Esimesel aastal ei suutnud seda läbida mitte ükski auto. Kuid oktoobris 2005 suutsid viis võistkonda selle võistluse läbida.
Esimene isesõitev auto anti liiklusesse Hollandis aastal 2005. Kuid firma ParkShuttle loodud buss on rajatud omaenda rajale ja suudab hoida end teel tänu tee sisse ehitatud magnetitele.
2010–2019.
Palju suurkontsernid nagu Ford, Mercedes-Benz, General Motors, Toyota, Nissan, Audi, Volvo, Google, BMW, Volkswagen arendavad oma isesõitvate autode süsteeme ja tehnoloogiaid. 2010 sai esimene auto loa sõita Saksamaa tänavatel. 
Oktoobris 2014 kuulutas Tesla välja oma esimese automaatse juhtimise süsteemi. Tesla Model S suudab ise juhtida ennast, pidurdada, märkide pealt lugeda kiiruse limiite. Oktoobris 2015 uuendas Tesla oma automaatse juhtimise süsteeme, mis võimaldab ka auto "kohale kutsuda". Esimene surmaga lõppenud õnnetus juhtus USA-s Florida osariigis 7. mail 2016, kui Tesla Model S oli autopiloodi peal.
2019–.
Eesti ettevõtte Auve Tech on arendanud isesõitva auto MiCa. See on ametlikult kasutusel Eestis, Soomes, Poolas, Saksamaal, USA-s, Jaapanis ja Araabia Ühendemiraatides.
File:2018 Tesla Model S 75D.jpg
Sébastien Haller

Sébastien Romain Teddy Haller (sündinud 22. juunil 1994 Ris-Orangisis) on Prantsusmaal sündinud Elevandiluuranniku jalgpallur, kes mängib ründajana Saksamaa kõrgliigaklubis Dortmundi Borussia.
Ta alustas klubikarjääri Prantsusmaa klubis Auxerre, millega liitus 2007. aastal. Klubi põhimeeskonnas debüteeris ta Prantsusmaa esiliigas 2012. aastal.
2014. aasta detsembris suundus ta hooaja lõpuni laenule Hollandi kõrgliigaklubisse FC Utrecht. Hooaja lõpus sõlmis klubi temaga püsiva lepingu. Ta mängis Utrechtis kokku kolmel hooajal ja lõi kõigil hooaegadel liigas vähemalt 10 väravat. 2015. aastal valiti ta Utrechti aasta mängijaks.
2017. aasta mais sõlmis ta nelja-aastase lepingu Saksamaa kõrgliigaklubiga Frankfurdi Eintracht. 2018. aastal võitis ta klubiga Saksamaa karika. Hooajal 2018–19 lõi ta liigas 14 väravat.
2019. aasta juulis sõlmis ta viieaastase lepingu Inglismaa kõrgliigaklubiga West Ham United. Üleminekusumma oli 45 miljonit naelsterlingit, millega sai Haller West Ham Unitedi klubi ajaloo kalleimaks ostuks. West Hamis mängis ta poolteist hooaega, lüües 48 liigamänguga 10 väravat.
2021. aasta jaanuaris sõlmis ta lepingu Hollandi kõrgliigaklubiga Amsterdami Ajax. Ta mängis seal poolteist hooaega, mille jooksul lõi ta 50 liigamänguga 32 väravat. Hooajal 2021/22 oli ta Hollandi kõrgliigas suurim väravakütt (21 väravat). Aastatel 2021 ja 2022 tuli ta Ajaxiga Hollandi meistriks.
2022. aasta juulis sõlmis ta nelja-aastase lepingu Dortmundi Borussiaga.
Aastatel 2010–2016 mängis Haller Prantsusmaa noortekoondistes. 12. novembril 2020 debüteeris ta Elevandiluuranniku jalgpallikoondises Aafrika rahvuste karikavõistluste valikmängus Madagaskari vastu, lüües mängus ka värava. 2022. aasta Aafrika rahvaste karikavõistluste teises valikmängus lõi ta värava Sierra Leone vastu.
Kórnik

Kórnik (saksa "Kurnik", 1939–1945 "Burgstadt") on linn Poolas Suur-Poola vojevoodkonnas Poznańi maakonnas, Kórniki valla halduskeskus. Kórnik asub Poznańi kesklinnast umbes 21 km lõunakagus.
Kórnik sai linnaõigused 1390. aasta paiku. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Kórnik Poola koosseisu tagasi. 1961. aastal ühendati Kórnikuga Bnin.
Trzemeszno

Trzemeszno (saksa "Tremessen") on linn Poolas Suur-Poola vojevoodkonnas Gniezno maakonnas, Trzemeszno valla halduskeskus. Trzemeszno asub Gnieznost umbes 16 km idas.
Trzemeszno sai linnaõigused enne 1382. aastat. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Trzemeszno Poola koosseisu tagasi.
Witkowo

Witkowo on linn Poolas Suur-Poola vojevoodkonnas Gniezno maakonnas, Witkowo valla halduskeskus. Witkowo asub Gnieznost umbes 17 km kagus.
Witkowot on ürikutes esmamainitud 1363. aastal, linnaõigused sai enne 1684. aastat. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Witkowo Poola koosseisu tagasi.
Alamsaksakeelne Vikipeedia

Alamsaksakeelne Vikipeedia (alamsaksa keeles "Plattdüütsche Wikipedia") on Vikipeedia alamsaksakeelne versioon.
Alamsaksakeelsele Vikipeediale pandi alus 2003. aasta aprillis.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
Alamsaksakeelse Vikipeedia artiklite arv ületas 50 000 piiri 5. juunil 2019.
We Are the World

"We Are the World" on laul, heategevuslik muusikaprojekt ja singel, mille algselt salvestas 1985. aastal paljudest tuntud esinejatest koosnev ansambel "United Support of Artists (USA) for Africa". Selle on kirjutanud Michael Jackson ja Lionel Richie ning produtseerinud Quincy Jones ja Michael Omartian albumile "We Are the World". 
Laul ilmus albumi "We Are the World" esimese singlina 7. märtsil 1985. See saavutas ülemaailmset edu nii läbimüügilt kui ka kogu maailma edetabelites ning sellest sai kõige kiiremini müüdud Ameerika popsingel. Laul pälvis esimesena USA heliplaaditööstuse ajaloos neli plaatinaplaadi sertifikaati ning hulgaliselt auhindu, sealhulgas kolm Grammyt. 
Tagamaad.
Laulu "We Are the World" salvestamine oli osa ulatuslikumast heategevusprojektist "USA For Africa", millega abistati Aafrika näljahädalisi. Projekti hulka kuulus ka 1986. aastal moodustatud inimkett, mis ühendas USA lääne- ja idaranniku ning mida kajastas Michael Jacksoni video ja laul "Cry".
Mõju.
Laul "We Are the World" aitas kaasa paljudele heategevuslikele projektidele Aafrika ja teiste vaesuse all kannatavate piirkondade abistamiseks. Sarnane oli näiteks Kanada muusikute samal ajal salvestatud laul "Tears Are Not Enough", Bob Geldofi ja Midge Ure'i 1984. aastal kirjutatud laul "Do They Know It's Christmas?" Etioopia näljahädaliste abistamiseks jpm. 
Sellest laulust on inspireeritud ka Eesti helilooja Alo Mattiiseni isamaaline laul 1987. aastast "Ei ole üksi ükski maa".
UNESCO maailmapärand Botswanas

Botswana alal on UNESCO maailmapärandi nimistus kaks objekti ja seitse objekti kandidaati.
Nimistusse on kantud:
Šotikeelne Vikipeedia

Šotikeelne Vikipeedia (šoti keeles "Scots Wikipaedia") on Vikipeedia šotikeelne versioon.
Šotikeelsele Vikipeediale pandi alus 23. juunil 2005.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
Haldjasöölane

Haldjasöölane ("Moma alpium") on liblikaliik öölaste sugukonnast. 
Röövikud toituvad peamiselt tammel, pöögil ja kasel.
Navahokeelne Vikipeedia

Navahokeelne Vikipeedia (navaho keeles "Wikiibíídiiya Dinék'ehjí") on Vikipeedia navahokeelne versioon.
Navahokeelsele Vikipeediale pandi alus 2004. aastal.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
Kašuubikeelne Vikipeedia

Kašuubikeelne Vikipeedia (kašuubi keeles "Kaszëbskô Wikipedijô") on Vikipeedia kašuubikeelne versioon.
Kašuubikeelsele Vikipeediale pandi alus 31. märtsil 2004.
Seal on artiklit, millega see on artiklite arvult . keeleversioon.
Mänksikeelne Vikipeedia

Mänksikeelne Vikipeedia (mänksi keeles "Wikipedia") on Vikipeedia mänksikeelne versioon.
Mänksikeelsele Vikipeediale pandi alus 2003. aasta septembris.
Seal on artiklit, millega see on artiklite arvult . keeleversioon.
Šonakeelne Vikipeedia

Šonakeelne Vikipeedia (šona keeles "Wikipedhiya") on Vikipeedia šonakeelne versioon.
Šonakeelsele Vikipeediale pandi alus 2004. aastal.
Seal on artiklit, millega see on artiklite arvult . keeleversioon.
Kornikeelne Vikipeedia

Kornikeelne Vikipeedia (korni keeles "Wikipedya") on Vikipeedia kornikeelne versioon.
Kornikeelsele Vikipeediale pandi alus 2004. aastal.
Seal on artiklit, millega see on artiklite arvult . keeleversioon.
Mirandakeelne Vikipeedia

Mirandakeelne Vikipeedia (miranda keeles "Biquipédia an lhéngua mirandesa") on Vikipeedia mirandakeelne versioon.
Mirandakeelsele Vikipeediale pandi alus 2008. aasta veebruaris.
Seal on artiklit, millega see on artiklite arvult . keeleversioon.
Hausakeelne Vikipeedia

Hausakeelne Vikipeedia (hausa keeles "Wikipedia") on Vikipeedia hausakeelne versioon.
Hausakeelsele Vikipeediale pandi alus 2002. aastal.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
30 Hudson Yards

30 Hudson Yards (ka North Tower) on ülikõrge mitmeotstarbeline kõrghoone, mis asub Manhattani saare lääneküljel Hudsoni jõe lähedal. 2019. aastal valminud 101-korruseline ja 386,6 meetri kõrgune massiivne pilvelõhkuja on lühikest aega olnud New Yorgi kõrguselt kolmas ehitis.
Kõrghoone asub 10th Avenue ja 33rd Streeti nurgal.
Cassie

Cassie (õieti "Casandra Ventura"; sündinud 26. augustil 1986) on Filipiinide päritolu Ühendriikide laulja ja näitleja. Ta on välja andnud ühe stuudioalbumi ja ühe kogumiku. USA-s sai tema laul "Me &amp; U" plaatina sertifikatsiooni.
Mustlaskeelne Vikipeedia

Mustlaskeelne Vikipeedia (mustlaskeeles "Romani Vikipidiya") on Vikipeedia mustlaskeelne versioon.
Mustlaskeelsele Vikipeediale pandi alus 2006. aasta detsembris.
Seal on artiklit, millega see on artiklite arvult . keeleversioon.
35 Hudson Yards

35 Hudson Yards (ka Equinox Tower) on ülikõrge (72-korruseline) pilvelõhkuja, mis asub Manhattani lääneküljel Hudsoni jõe läheduses.
Oromokeelne Vikipeedia

Oromokeelne Vikipeedia on Vikipeedia oromokeelne versioon.
Oromokeelsele Vikipeediale pandi alus 2002. aastal.
Seal on artiklit, millega see on artiklite arvult . keeleversioon.
Naurukeelne Vikipeedia

Naurukeelne Vikipeedia (nauru keeles "Wikipediya Naoero") on Vikipeedia naurukeelne versioon.
Naurukeelsele Vikipeediale pandi alus 2003. aastal.
Seal on artiklit, millega see on artiklite arvult . keeleversioon.
Pobiedziska

Pobiedziska on linn Poolas Suur-Poola vojevoodkonnas Poznańi maakonnas, Pobiedziska valla halduskeskus. Pobiedziska asub Poznańi kesklinnast umbes 25 km idakirdes.
Asulat on ürikutes esmamainitud 1048. aastal. Linnaõigused sai Pobiedziska 1257. aastal. 16. ja 17. sajandil oli Pobiedziska oluline kaubanduse ja käsitöö keskus. Teise Poola jagamise tulemusel läks linn 1793. aastal Preisi kuningriigi võimu alla. Vahepeal oli Pobiedziska aastatel 1807–1815 Varssavi hertsogiriigi koosseisus. 1919. aastal läks linn tagasi Poolale.
Toomas Tiru

Toomas Tiru (sündinud 18. jaanuaril 1969 Viljandis) on Eesti endine kahevõistleja. 
Ta on lõpetanud 1987. aastal Tallinna Spordiinternaatkooli Otepää filiaali.
Sportlasena.
Hakkas sportima 1979, kahevõistlust harrastas Tiit Tamme juhendamisel. 
Sai 1992. aasta taliolümpiamängudel Albertville'is kahevõistluses üksikvõistluses 42. koha.
Sai Eesti NSV meeskonnas 1985. aastal NSV Liidu noortemeistrivõistlustel pronks- ja 1990. aastal täiskasvanute meistrivõistlustel hõbemedali. 
Eesti meistrivõistlustel sai aastatel 1987–1991 kahevõistluses üksikvõistluse kuld- ja pronksmedali ning meeskondliku kuldmedali, suusahüpetes üksikvõistluse hõbemedali. Tulnud 1990. aastal kahevõistluses ning 1991–1992 suusahüpetes ka Eesti NSV ja Eesti suviseks meistriks.
Udžiri keel

Udžiri keel on austroneesia keel, mida räägivad udžirid Indoneesias Aru saarte hulka kuuluval Ujiri saarel ja vähemal määral Wokami saarel. Seda räägib umbes 1000 inimest.
Suga

Suga (kirderanniku murdes piird) on kangaspuude osa, mis tagab kanga lõimelõngade ühtluse ja võimaldab koelõngasid valmiskanga osa vastu kinni lüüa.
Kirjeldus.
Suga koosneb kahest, otstest kangasõlgedega ühendatud "peelest" ehk raamist (pikkus 80–100 cm) ja nende vahele kinnitatud puust piidest (pikkus 8–12 cm). 19. sajandi lõpul tuli kasutusele vaskpiidega suga, millel oli pikkust kuni 125 cm.
Soa pikkust ja laiust arvestati pasmastega, mis olid tähistatud piide ümber põimitud pasma- ehk võrkelõngaga. Hõredas soas oli harilikult 10–15, keskmises 16–20 ning tihedas 21 ja enam pasmast. Soa tihedust märgitakse tänapäeval numbriga, mis näitab piide arvu 10 cm kohta.
All Angels' Church

All Angels' Church (eesti keeles kui "Kõikide Inglite kirik") asub New Yorgi linnaosas Upper West Side aadressil 251 West 80th Street. Kogudus on Ameerika Ühendriikide piiskopikiriku ja anglikaani kiriku liige.
All Saints Church

All Saints Church (eesti keeles 'Kõikide Pühakute kirik') oli New Yorgi roomakatoliku piiskopkonna ajalooline kirik, mis asub Madison Avenue nurgal aadressil 47 East 129th Street. Harlemisse ehitatud kirik valmis aastatel 1883–1886 ja selle projekteeris arhitektibüroo Renwick, Aspinwall &amp; Russell. Kirikukompleksi kuuluvad kihelkonnamaja (1886–89) ja kool (1902). 
2007. aasta jaanuaris määras New York City Mälestusmärkide Säilitamise Komisjon ehitise kaitsealuseks mälestusmärgiks ("New York City Landmark").
8. mail 2015 liideti kogudus St. Charles Borromeo kogudusega.
George Meany

William George Meany (16. august 1894 New York – 10. jaanuar 1980 Washington) oli Ameerika Ühendriikide ametiühingutegelane.
Aastatel 1952–1955 oli George Meany Ameerika Tööföderatsiooni president. Ta oli Ameerika Tööföderatsiooni – Tööstusorganisatsioonide Kongressi president aastatel 1955–1979.
Randpung

Randpung ("Samolus") on rohttaimede perekond nurmenukuliste sugukonnas. Eestis esindatud ühe liigi, liht-randpungaga ("Samolus valerandi").
Nimetus ja taksonoomia.
"Samolus" oli taime nimetus juba Pliniusel, tuletatud kreekakeelsetest sõnadest "san" 'savi' ja "mos" 'siga', taime on kasutatud sigade ja veiste ravimiseks. Liigiepiteet "valerandi" on nimetatud 16. sajandi botaaniku Dourez Valerandi auks. Eestikeelne nimetus on moodustatud saksakeelsest nimetusest "Strandpungen".
Randpunga perekonda kuulub maailmas umbes kümme liiki, kes on levinud kosmopoliitselt üle maakera – Euroopas on looduslikult levinud vaid liht-randpung. Eestis levikult harv, teine kaitsekategooria.
Jastrowie

Jastrowie (saksa "Jastrow") on linn Poolas Suur-Poola vojevoodkonnas Złotówi maakonnas, Jastrowie valla halduskeskus. Jastrowie asub Gwda jõe ääres, Złotówist umbes 16 km lääneloodes.
Jastrowie on rajatud 1560. aastal, linnaõigused sai 1602. aastal.
Pasmas

Pasmas on kangakudumisel kasutatav mõõtühik.
Pasmas on soa mahtuvuse mõõt - 1 pasmas on võrdne 30 piivahega. Soas võib olla 10–30 pasmast.
Pasmaseks nimetatakse ka 60 haspliringitäit lõnga, mis on vihis võrkelõngaga kimpu seotud.
Kostrzyn

Kostrzyn (saksa "Kostschin") on linn Poolas Suur-Poola vojevoodkonnas Poznańi maakonnas, Kostrzyni valla halduskeskus. Kostrzyn asub Poznańi kesklinnast umbes 21 km idas.
Kostrzyni on ürikutes esimest korda mainitud 1191. aastal, linnaõigused sai 1251. aastal.
Éverton Cardoso da Silva

Éverton Cardoso da Silva (tuntud enam lihtsalt kui Éverton; sündinud 11. detsembril 1988 Nortelândias) on Brasiilia jalgpallur, kes mängib vasaku äärepoolkaitsjana Brasiilia kõrgliiga klubis Cuiabá.
Ta alustas klubikarjääri 2006. aastal Paranás. 2008. aastal suundus ta laenule Brasiilia kõrgliiga klubisse Flamengo, kellega tuli 2009. aastal Brasiilia meistriks.
2010. aasta jaanuaris liitus ta Mehhiko kõrgliiga klubiga Tigres UANL, kuid ei suutnud seal klubi põhikoosseisu liikmeks saada. 2011. aastal oli ta laenul Brasiilia kõrgliiga klubis Botafogo, 2012. aastal Lõuna-Korea kõrgliiga klubis Suwon Samsung Bluewings ja 2013. aastal Brasiilia kõrgliiga klubis Athletico Paranaense.
2014. aastal naasis ta Flamengosse. Ta mängis seejärel Flamegos kuni 2018. aasta aprillini, mil liitus São Pauloga, kellega sõlmis kolmeaastase lepingu.
2020. aastal liitus ta Brasiilia kõrgliiga klubiga Grêmio. 2022. aasta jaanuaris läks ta laenule Cuiabásse.
Gerson Santos da Silva

Gerson Santos da Silva (enam tuntud lihtsalt kui Gerson; sündinud 20. mail 1997 Belford Roxos) on Brasiilia jalgpallur, kes mängib ründva poolkaitsjana Brasiilia kõrgliigaklubis Flamengo.
Ta alustas klubikarjääri Brasiilia klubis Fluminense, millega liitus 2012. aastal. 2014. aastal sai ta klubi põhimeeskonna liikmeks. Debüüdi klubi põhimeeskonnas tegi ta järgmise aasta veebruaris.
2016. aasta jaanuaris suundus ta umbes 15 miljoni euro eest Itaalia kõrgliiga klubisse AS Roma. Hooajal 2018–19 mängis ta laenul teises Itaalia kõrgliiga klubis, Fiorentinas.
2019. aasta juulis sõlmis ta nelja-aastase lepingu Brasiilia kõrgliiga klubiga Flamengo. Üleminekusumma oli 11,8 miljonit eurot (49,7 Brasiilia reaali), millega sai ta kõige kallimaks Brasiilia jalgpalluriks, kelle Brasiilia klubi on ostnud. Ta tuli 2019. aastal Flamengoga Brasiilia meistriks ja võitis lisaks Lõuna-Ameerika klubide meistrivõistlused. Hooaegadel 2019 ja 2020 valiti Gerson Brasiilia kõrgliiga hooaja sümboolsesse koosseisu.
2021. aasta juulis sõlmis ta viieaastase lepingu Prantsusmaa kõrgliigaklubiga Marseille Olympique, kuid juba 2022. aasta lõpus naasis ta Flamengosse.
Brasiilia jalgpallikoondises tegi Gerson debüüdi 2. septembril 2021 MM-i valikmängus Tšiili vastu.
Rageliai kihistik

Rageliai kihistik (inglise keeles "Rageliai Member") on ordoviitsiumi ladestu Pirgu lademe kihistik. Seda hakkas esimesena eristama Jevlampijus Laškovas aastal 1976. Kihistik on nime saanud Rageliai küla järgi.
Kihistut eristatakse Leedu kesk- ja idaosas. Eestis selle kivimeid ei esine.
Kihistiku stratotüüp on Svedasai 252 puurauk, kus kihistiku kivimid esinevad 570.4..582.4 meetril. Kihistiku suurim paksus on 12 meetrit.
Kihistik on Svedasai kihistu alumine kihistik, millel lasub Salose kihistik. Selle kivimiteks on hall sõlmjas detriiti sisaldav lubjakivi ja mergel.
Rageliai

Rageliai on küla Leedus Rokiškise rajoonis Jūžintai vallas Audra jõekese kaldal. Aastal 2001 oli külas 93 elanikku.
Rageliais asub raamatukogu. Vaatamisväärsusteks on 1919. aastal langenud vabadusvõitlejate hauad, aastal 1836 ehitatud laohoone, aastal 1878 valminud kirik, selle kellatorn ja väravad.
1567. aastal on Rageliaid esimest korda kui Obeliai mõisale kuulunud küla. Aastal 1688 ehitati sinna esimene kirik. Aastaks 1800 oli külla jäänud vaid kabel, ent aastal 1837 sai küla omale abivaimuliku. Omaette kihelkond moodustati Rageliaisse aastal 1936. Nõukogude perioodil oli Rageliai kohaliku kolhoosi keskasula. Aastal 1972 liideti sellega Andrupise küla, kus oli viis elanikku, ning Beičiškise ja Pakalniškise huutor (esimeses 4, teises 5 elanikku).
Küla järgi on nimetatud Pirgu lademe Rageliai kihistik.
Opalenica

Opalenica (saksa keeles "Opalenitza", 1943–1945 "Oppenbach") on linn Poolas Suur-Poola vojevoodkonnas Nowy Tomyśli maakonnas, Opalenica valla halduskeskus. Opalenica asub Poznańi kesklinnast umbes 36 km läänes.
Opalenicat on ürikutes esimest korda mainitud 1393. aastal, linnaõigused sai tõenäoliselt 1400. aastal. Teise Poola jagamise tulemusel läks linn 1793. aastal Preisi kuningriigi võimu alla (vahepeal oli aastatel 1807–1815 Varssavi hertsogiriigi koosseisus). 1919. aastal läks Opalenica Poola koosseisu tagasi.
Gulbinai kihistik

Gulbinai kihistik (inglise "Gulbinai Member") on ordoviitsiumi ladestu Pirgu lademe kihistik. Seda hakkas esimesena eristama Petras Lapinskas aastal 1976. Kihistik on nime saanud Biržai rajoonis asuva Gulbinai küla järgi.
Kihistiku stratotüüp on Paroveja 9 puurauk, kus kihistiku kivimid esinevad 790,6...794,6 meetril. Kihistiku neostratotüüp on Likenai 396 puurauk, kus kihistiku kivimid esinevad 810,4...814,7 meetril. Leedus eristatakse kihistikku maa loodeosas, kus selle suurim paksus on 3,5 meetrit.
Gulbinai kihistiku all lamab Geidžiūnai kihistik ja temal lasub Smilgiai kihistik. Selle kivimiks on rohekashall või punakas mergel, milles esinevad savika lubjakivi läätsed; vahel arvatakse see ka Paroveja kihistusse kuuluvaks.
Smilgiai kihistik

Smilgiai kihistik (inglise "Smilgiai Member") on ordoviitsiumi ladestu Pirgu lademe kihistik. Seda hakkas esimesena eristama Petras Lapinskas aastal 1976. Kihistik on nime saanud Biržai rajoonis asuva Smilgiai küla järgi.
Kihistiku stratotüüp on Paroveja 9 puurauk, kus kihistiku kivimid esinevad 775,6...790,6 meetril. Kihistiku neostratotüüp on Likenai 396 puurauk, kus kihistiku kivimid esinevad 797,4...810,4 meetril. Leedus eristatakse kihistikku maa loodeosas, kus selle suurim paksus on 12 meetrit.
Smilgai kihistiku all lamab Gulbinai kihistik. Selle kivimiks on pruunikashall sõlmjas lubjakivi, mis sisaldab suures koguses tumehalli püriiti. Vahel arvatakse see ka Paroveja kihistusse kuuluvaks.